**Referat fra møte i Sandefjord Rotaryklubb 19. august 2015.**

Fremmøte: 20 medlemmer.

Presidenten ønsket velkommen og ga ordet til Guttorm Vennesland som hadde dagens 3-minutt. Han minnet om at de aller fleste av oss en eller flere ganger får en eller annen diagnose. Han fortalte om den han selv har fått: essensiell tremor (ufrivillig skjelving) og virkningene av den.

Dag Melgaard hadde egoforedrag på dette møtet og fortalte utførlig om sitt liv og hva som har formet ham fra han vokste opp i Oslo og frem til i dag. Han var nært knyttet til sine foreldre. Moren var hjemmeværende, og han hadde to eldre søsken som var betydelig eldre enn ham. Han vokste opp med utedo og brønnvann, fortalte han.

Dag gikk på Høybråten grunnskole deretter i Groruddalen hvor han tok artium på engelsklinjen. Senere ble det studier med mellomfag i fransk og opphold i Frankrike. Han ble adjunkt og prøvde seg som lærer, men likte ikke det, så da ble det arbeid med språkreiser til England. Senere var han 8 år i NRK før han ble ansatt i Teledirektoratet (Telenor) i 1988.

Dag har stor interesse for musikk og spiller fiolin, gitar og ukulele. Han har i mange år vært aktiv i band.

Dag ble skilt som 29-åring og levde mange år som ungkar før han fant sin nåværende ektefelle på internett i 2002. De er nå fastboende på Kilen brygge pir 2.

21. august 2015

Guttorm Vennesland, referent